দীর্ঘ ৬ বছর পর অবশেষে নারী ফুটবল লিগ মাঠে গড়াচ্ছে আগামীকাল। কমলাপুর বীরশ্রেষ্ঠ শহীদ সিপাহী মোস্তফা কামাল স্টেডিয়ামে উদ্বোধনী ম্যাচে মুখোমুখি হবে বসুন্ধরা কিংস এবং বেগম আনোয়ারা স্পোর্টিং ক্লাব। বহুল আলোচিত এ লিগে অংশ নিচ্ছে ৭টি ক্লাব। এর মধ্যে বাংলাদেশ প্রিমিয়ার লিগের দল মাত্র একটি- বসুন্ধরা কিংস।
দীর্ঘদিন পর শুরু হতে যাওয়া নারী লিগের চ্যাম্পিয়ন দলের জন্য থাকছে স্বর্ণের ট্রফি। শুক্রবার (২১ ফেব্রুয়ারি) লিগের পৃষ্ঠপোষক প্রতিষ্ঠানের নাম ঘোষণা অনুষ্ঠানে বাফুফের মহিলা কমিটির চেয়ারম্যান মাহফুজা আক্তার কিরণ। তিনি জানান, ‘লিগের চ্যাম্পিয়ন দল নগদ ২ লাখ টাকা প্রাইজমানি ছাড়াও পাবে স্বর্ণের ট্রফি। নারী লিগের চ্যাম্পিয়ন দলের জন্য থাকবে স্বর্ণের ট্রফি। দেয়া হবে তার রেপ্লিকা। রানার্সআপ দল পাবে ১ লাখ টাকা ও ট্রফি। এছাড়া প্রতিটি দল অংশগ্রহণ বাবদ পাবে ২ লাখ টাকা করে।’